A! Madame Joliet! | Rapport
“Hierts,” sê Shaleen Surtie-­Richards en draai haar rug sodat ’n mens haar sexy agterstewe kan sien. Sy klap op haar boud en knipoog. In Oscar se spelonk Wat jou eerste tref van The VIP Room: Bo blink, onder stink – met nouveau riche wat lomperig ritme vang op die maat van ’n pompende techno-treffer.
A! Madame Joliet!
Pikante harpklankies trek my aandag so in die soek na ’n skadukol in die Jardin du Palais-Royal. Onder die lindelaan by die fontein kry ek gewoonlik rusplek in een van Parys se mooiste verskuilde tuine. Maar vandag steek ek vas in die koel arkade op soek na die oorsprong van die verleidelike musiek. Die onmiskenbare melodie van “La Vie en Rose” kom uit ’n winkeltjie so groot soos ’n ouderwetse musiekdosie. Hier word slegs opwen-melodieë in kissies verkoop. Kleintjies en grotes. Piepklein kartondosies met ’n draadslingertjie wat al die bekende liedjies uitblaker, soos “Frère Jacques” en “Claire de Lune”. Selfs Amerikaanse ditties soos “Love Story” is te vinde. Daar’s ook kosbare antieke kissies met bleek perlemoer-rose en ’n draai-drommetjie wat arias uit La Traviata uitlaat. Anna Joliet is die eienares wat al vir ’n leeftyd haar winkeltjie hier bedryf. Sy vertel dat die skrywer Colette, in haar later jare, dikwels na volksdeuntjies wou luister. Dit voer haar terug na sorglose kinderdae waar sy vir ure Schubert-deuntjies op die klavier kon speel. Later het sy met Jean Cocteau verbygekom. Hy wou graag Gigi se temaliedjie hoor. La Callas, wat dikwels middagete by die Grand Vefour langsaan geniet het, het glo eendag met ’n triste gesig kom vra vir ’n kissie wat ietsie uit Zorba the Greek kon speel.Gister doen Madame Joliet iets onverwags. Sy gee vir my ’n klein musiek-masjientjie as kado’tjie saam. By die fontein haal ek my geskenkie uit die papiersakkie waarop in sierskrif geskryf staan: Le Chêne – Franz Schubert. Ek begin draai. Die jare val soos trane weg. Onder ’n dak van blare in ’n ver land sing die kartonboksie vir my ’n deuntjie uit my kinderjare: “Daar buite langs die woonhuis, daar staan ’n eikeboom…” Louis Jansen van Vuuren is ’n kunstenaar en verdeel sy tyd tussen die Wes-Kaap en Frankryk.
Hanlie gesels met Johan (Voetspore) Badenhorst
Eugene de Kock slaan terug in briewe uit die tronk: ‘Luister nou, generaal, onthou u die keer toe...’ ‘Nuwe’ Shaleen skud toe lag-lag die vetjies af
Disability Claims Consultant – Centurion
CenturionDAV Professional Placement GroupR300 000 Per Year
RandburgDAV Professional Placement GroupR320 000 - R420 000 Per Year
HOUSES FOR SALE IN Umhlanga, Herrwood Park